ANUNCIO DE CORRECCIÓN DE ERRO DETECTADO NA RESOLUCIÓN DA ALCALDÍA DE DATA 24/07/2018, POLA QUE SE DETERMINABA A AMPLIACIÓN DO HORARIO DE RETIRADA DOS VELADORES NOS MESES DE VERÁN
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 20/08/2018)

En data 24/07/2018, a Concelleira de Goberno responsable da Área de Urbanismo, Promoción Económica, Emprego e Turismo do Concello de Pontevedra, no exercicio das atribucións que lle atribúe a lexislación en materia de réxime local, ditou un decreto polo que se determinaba a ampliación do horario de retirada dos veladores con ocasión das festas de verán, cuxo texto íntegro pódese consultar na sede electrónica do Concello de Pontevedra (www.sede. pontevedra. gal). Detectado un erro no contido do mesmo, en data 06/08/2018, a Concelleira de Goberno responsable da Área de Urbanismo, Promoción Económica, Emprego e Turismo dita un novo decreto, cuxa parte resolutiva se transcribe a continuación, e cuxo contido íntegro pode comprobarse na sede electrónica do Concello de Pontevedra: “(.) Primeiro.— Corrixir o erro detectado na resolución de alcaldía de data 24/07/2018, de ampliación do horario de retirada de veladores con ocasión das festas de verán, e no punto primeiro da resolución, onde pon “… Determinar, ao abeiro do disposto no artigo 22 da vixente Ordenanza municipal reguladora da instalación de veladores (mesas e cadeiras) na vía pública, que o horario de retirada e peche dos veladores se amplíe en media hora os venres, sábados e vésperas de festivo, con ocasión e durante o período de festas do verán que vai dende o día 25 de xullo ata o día 2 de setembro (celebración da Feira Franca), e, asemade, que o horario de retirada dos veladores se amplíe noutra media hora máis, tódolos días, durante o período referido, ao abeiro do disposto no art.23 da Ordenanza, de tal xeito que o horario de retirada e peche, no período de festas, será ás 02:00 horas, ampliándose ata as 02:30 horas os venres, sábados e vésperas de festivo.”, debe poñer, “… Determinar, ao abeiro do disposto no artigo 22 da vixente Ordenanza municipal reguladora da instalación de veladores (mesas e cadeiras) na vía pública, que o horario de retirada e peche dos veladores se amplíe en media hora os venres, sábados, domingos e vésperas de festivo, con ocasión e durante o período de festas do verán que vai dende o día 25 de xullo ata o día 2 de setembro (celebración da Feira Franca), e, asemade, que o horario de retirada dos veladores se amplíe noutra media hora máis, tódolos días, durante o período referido, ao abeiro do disposto no art.23 da Ordenanza, de tal xeito que o horario de retirada e peche, no período de festas, será ás 02:00 horas, ampliándose ata as 02:30 horas os venres, sábados, domingos e vésperas de festivo.”, manténdose os restantes extremos da resolución modificada sen alteración algunha. Segundo.— Dar conta da presente resolución ao Servizo de Disciplina Urbanística, Medio ambiental e Policía Administrativa e á Policía Local para o seu coñecemento e oportunos efectos, e publicar o anuncio da ampliación do horario decretada na web municipal, na sede electrónica do Concello e no Boletín Oficial da Provincia.(.) Pontevedra, 07 de agosto de 2018 A concelleira de goberno responsable da Área de Urbanismo, Promoción Económica, Emprego e Turismo. Asinado Anabel Gulías Torreiro.